‘सकारात्मक सोच से ही राजनीितक मजबूती’
पूर्वप्रधानमंत्री चौधरी चरण सिंह जयंती पर शहर के जाट चेरिटेबल ट्रस्ट में तेजा सेना का शपथ ग्रहण समारोह, जाट युवा संवाद कार्यक्रम रक्तदान शिविर का आयोजन हुआ।
इस मौके पर तेजा सेना के कार्यकर्ताओं ने सुबह 8 से 11 बजे तक राजकीय अस्पताल में रक्तदान किया। दोपहर 12 से 3 बजे तक जाट चेरिटेबल ट्रस्ट में जाट युवा संवाद कार्यक्रम का आयोजन किया गया। इसमें जिले के सभी ब्लाक मुख्यालयों से सैकड़ों की संख्या में जाट समाज के युवाओं ने भाग लिया। कार्यक्रम में आदर्श जाट महासभा के प्रदेशाध्यक्ष रामनारायण चौधरी ने बतौर मुख्य अतिथि संबोधित करते हुए कहा कि जाट समाज को राजनैतिक रूप से मजबूती पाने के लिए तीसरे मोर्चे का गठन करना होगा।
कार्यक्रम के मुख्य वक्ता रामकिशोर फड़ौदा ने कहा कि सकारात्मक सोच के साथ समाज को राजनैतिक मजबूती प्रदान करें। समारोह की अध्यक्षता कर रहे अखिल भारतीय जाट धर्मशाला ट्रस्ट हरिद्वार के सचिव भागीरथ सिंह नैण ने कहा भाजपा और कांग्रेस दोनों पार्टिया जाट विरोधी हैं। तेजा सेना सुप्रीमो प्रेमाराम भादू ने कहा कि तेजा सेना की टीम का उद्देश्य जाट समाज में राजनैतिक और वैचारिक क्रांति लाना हैं। कार्यक्रम में जालोर के भाजपा जिला उपाध्यक्ष हीराराम जाखड़ ने कहा कि पार्टी से पहले मेरे लिए समाज हैं।
कार्यक्रम में समाजसेवी और ठेकेदार लाखाराम लेघा, बालाराम गोदारा, लक्ष्मण ईशराम, पूर्व सरपंच रेखाराम सियोल, जोगाराम सारण, जाट एकता मंच के जिलाध्यक्ष हरखाराम भादू, युवा जाट मंच के जिलाध्यक्ष प्रमोद चौधरी, छात्रनेता जालाराम पलीवाल, पूर्व छात्रसंघ अध्यक्ष नरपतराज मूढ़, रंगाला के सरपंच ठाकराराम बांता, विजेंद्र गोदारा उपस्थित थे। कार्यक्रम का संचालन प्रवक्ता गजेंद्र चौधरी ने किया।
बाड़मेर. तेजा सेना शपथ ग्रहण समारोह को संबोधित करते प्रेमाराम भादू।
hin_Deva hin_Deva hin_Deva hin_Deva awa_Deva hin_Deva